# Australian Shepherd

### Fra Wikipedia, den frie encyklopædi

Du har nye beskeder (forskel fra næstsidste redigering).
Farvevarianten blå merle

Australian Shepard (også kaldes aussie ) er en alsidig hyrdehund og gårdhund. Den er på trods af sit navn udviklet i USA. Det er en mellemstor, intelligent og aktiv hund. Den egner sig fortrinligt til både agility, lydighed og selvfølgelig hyrdning. Den er lærenem og udholdende, men kræver megen aktivering og motion da den ellers selv finder på måder at underholde sig selv (=unoder). Racen er anerkendt i Dansk Kennel Klub og der findes en håndfuld opdrættere i Danmark.

Det lidt misvisende navn på racen må formodentlig tilskrives at der er et vist islæt af Border Collie i racen. Det er en hund fra USA. og den er fremalvet der. Mange regner denne hund for ligeså begavet som Border Collie. Den har en kraftigere kropsbygning en Border Collien og er generelt mere rolig end denne. Modsat Border Collien anvender denne hund ikke øjenkontakt når den arbejder som hyrdehund

Farvevarianten blå merle

## [redigér] Temperament

Der er tale om en begavet hund, som nyder at lære nye ting. Den har en mild og trofast natur samt høj intelligens - Den knytter sig meget stærkt til dens ejer og dennes familie. Denne hund er tidligere blevet brugt til at beskytte børn som var alene mens forældrene arbejdede på gården. Denne hund er lidt skeptisk overfor mennesker den ikke kender. Dens stærke tilknytning til ejerfamilien gør at den er let at træne. Det er en meget legende hund der holder af børn. Den har udtalt territoriefornemmelse fordi den vil beskytte dem den holder af. Derfor skal den lære at håndtere andre dyr og mennesker der kommer til den udefra. Den trives fint med andre dyr, hvis den ser dem som del af sin flok. Dens evne til at lære er overordentlig stor, dens instinkt som hyrdehund gør at den prøver at være foran andre dyrs tankerække. Den prøver at forudse hvad ejeren og andre dyr gør om lidt - den tåler ikke kedsomhed for længe ad gangen.

Denne race kræver megen motion og intellektuelle udfordringer, ellers kan den udvikle uvaner såsom at bide i ting, grave huller i haven, gø hele tiden osv.

## [redigér] Famile og Aussie

Denne hund har oprindeligt beskyttet gården og taget sig af hyrdeopgaver, den knytter sig meget stærkt til familien. Derfor skal hunden lære at acceptere gæster og fremmede, således at dens beskytterinstinkt ikke bliver til gene. Beskytterinstinktet og hyrdeinstinktet kan i sjældne tilfælde blive et problem overfor spædbørn, men aldrig overfor større børn. Desværre ses det i visse tilfælde, at en aussie omplaceres fordi den tror at spædbørn "ikke må forlade flokken". Hunden bliver overbeskyttende overfor de spæde. Det skal understreges at det forekommer sjældent, og at de såvidt vides er et generelt hyrdehunde problem og ikke specifikt for aussie hunde. Nogle mener at problemet kan løses ved at sikre sig, at hunden ikke er understimuleret.

## [redigér] Udseende

Farvevarianten blå merle

Australian Shepherd findes i kombinationer af farver, nemlig sort trefarvet, rød trefarvet, blå merle og rød merle. Der er varianter med 3 og 2 farver. Farvemæssigt er der tale om at der blandes gener for hhv. rød og sort. Der findes så også hvidbrogede typer (engelsk: merle). På foto nedenfor ses de vanligste farvesammensætninger. Fra venstre sort tricolor, Red Merle, Balck Merle, Red tricolor

Der ses hvalpe med ikke-godkendte farvesammensætninger på samme måde som hos andre hunderacer.

Hunden vejer som voksen typisk mellem 16 og 32 kilo, og bliver 46 til 58 cm høj. Den fødes både stumphalet og med almindelig længde hale. Der er en vis uenighed om hvorvidt racens godkendte karakteristika også omfatter den såkaldte Miniature Australian Shepherd. Et særpræg er at øjenfarven kan være forskellig på hhv højre og venstre øje, og at et øje sågar kan have 2 forskellige farver. De "bicolored eyes" kan f.eks have en blå og en brun halvdel. Dette ses kun hos "Merle" varianterne.

## [redigér] Avl

Der findes kenneller med Aussier i Danmark og vore nabolande. Det frarådes at avle på 2 merlehunde. Det er bedst hvis der kun én Merle i forældreparret. Der findes en del kenneler og foreningsvirksomhed omkring denne hunderace i DK.

Hentet fra "http://da.wikipedia.org../../../a/u/s/Australian_Shepherd_1794.html"

Kategori: Hunderacer

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Česky
- Deutsch
- English
- Français
- Italiano
- עברית
- Nederlands
- ‪Norsk (bokmål)‬
- Polski
- Português
- Suomi
- Svenska